Neuvoston direktiivi 82/148/ETY, annettu 3 päivänä maaliskuuta 1982, arvopaperien viralliselle pörssilistalle ottamista koskevien vaatimusten yhteensovittamisesta annetun direktiivin 79/279/ETY ja arvopaperien viralliselle pörssilistalle ottamisen yhteydessä julkistettavan listalleottoesitteen laatimista, tarkastusta ja levittämistä koskevien vaatimusten yhteensovittamisesta annetun neuvoston direktiivin 80/390/ETY muuttamisesta



Virallinen lehti nro L 062 , 05/03/1982 s. 0022 - 0023

Suomenk. erityispainos Alue 6 Nide 2 s. 0086

Espanjank. erityispainos: Luku 06 Nide 2 s. 0137

Ruotsink. erityispainos Alue 6 Nide 2 s. 0086

Portugalink. erityispainos: Luku 06 Nide 2 s. 0137



NEUVOSTON DIREKTIIVI, annettu 3 päivänä maaliskuuta 1982, arvopaperien viralliselle pörssilistalle ottamista koskevien vaatimusten yhteensovittamisesta annetun direktiivin 79/279/ETY ja arvopaperien viralliselle pörssilistalle ottamisen yhteydessä julkistettavan listalleottoesitteen laatimista, tarkastusta ja levittämistä koskevien vaatimusten yhteensovittamisesta annetun neuvoston direktiivin 80/390/ETY muuttamisesta (82/148/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 54 artiklan 3 kohdan g alakohdan ja 100 artiklan, ottaa huomioon komission ehdotuksen, ottaa huomioon edustajakokouksen lausunnon (1), ottaa huomioon talous- ja sosiaalikomitean lausunnon (2), sekä katsoo, että jäsenvaltioiden on toteutettava direktiivi 79/279/ETY (3) kahden vuoden kuluessa sen tiedoksiantamisesta; tämä tiedoksiantaminen tapahtui 8 päivänä maaliskuuta 1979 ja määräaika päättyy sen vuoksi 8 päivänä maaliskuuta 1981; tätä määräaikaa on kuitenkin pidennetty vuodella niiden jäsenvaltioiden osalta, jotka toteuttavat samanaikaisesti direktiivit 79/279/ETY ja 80/390/ETY (4), ja määräaika päättyy näiden edellytysten mukaisesti 8 päivänä maaliskuuta 1982, jäsenvaltioiden on toteutettava direktiivi 80/390/ETY kolmenkymmenen kuukauden kuluessa sen tiedoksiantamisesta; tämä tiedoksiantaminen tapahtui 19 päivänä maaliskuuta 1980 ja tämä määräaika päättyy sen vuoksi 19 päivänä syyskuuta 1982; tätä määräaikaa on kuitenkin pidennetty 8 päivään maaliskuuta 1982 niiden jäsenvaltioiden osalta, jotka saattavat samanaikaisesti direktiivit 79/279/ETY ja 80/390/ETY osaksi kansallista lainsäädäntöä, jäsenvaltioiden on noudatettava viimeistään 30 päivästä kesäkuuta 1983 yhtiöiden, joiden osakkeet on otettu arvopaperipörssin viralliselle pörssilistalle, säännöllisestä tiedonantovelvollisuudesta 15 päivänä helmikuuta annettua neuvoston direktiiviä 81/121/ETY (5), nämä kolme direktiiviä ovat tiiviisti sidoksissa toisiinsa sekä sen vuoksi, että kunkin kolmen direktiivin tarkoituksena on yhteensovittaa tiettyjä sääntöjä, jotka koskevat arvopaperien viralliselle pörssilistalle ottamista tai niiden pörssilistalle ottamista koskevia hakemuksia, että erityisesti sen vuoksi, että näiden direktiivien tarkoituksena on laatia yhteisön tasolla kyseisiä arvopapereita koskeva yhteensovitettu tiedotuspolitiikka, jäsenvaltioille olisi sen vuoksi annettava mahdollisuus toteuttaa samanaikaisesti nämä kolme direktiiviä, jotta jäsenvaltiossa ei aloitettaisi kovin lyhyillä aikaväleillä useampia lainsäädäntömenettelyjä samalla alalla, mikä saattaa aiheuttaa ylivoimaisen rasituksen kansallisille parlamenteille tai pörssiviranomaisille, ja tämän vuoksi on suotavaa muuttaa direktiivejä 79/279/ETY ja 80/390/ETY siten, että jäsenvaltioille annettaisiin mahdollisuus ryhtyä soveltamaan niitä samana päivänä kuin direktiiviä 82/121/ETY, eli viimeistään 30 päivänä kesäkuuta 1983, ON ANTANUT TÄMÄN DIREKTIIVIN: 1 artikla Lisätään direktiivin 79/279/ETY 22 artiklan 1 kohtaan alakohta seuraavasti: "Tätä määräaikaa pidennetään kuitenkin 30 päivään kesäkuuta 1983 asti niiden jäsenvaltioiden osalta, jotka saattavat samanaikaisesti tämän direktiivin sekä direktiivit 80/390/ETY ja 82/121/ETY osaksi kansallista lainsäädäntöä." 2 artikla Lisätään direktiivin 80/390/ETY 27 artiklan 1 kohtaan alakohta seuraavasti: "Tätä määräaikaa pidennetään kuitenkin 30 päivään kesäkuuta 1983 asti niiden jäsenvaltioiden osalta, jotka saattavat samanaikaisesti tämän direktiivin sekä direktiivit 79/279/ETY ja 82/121/ETY osaksi kansallista lainsäädäntöä." 3 artikla Tämä direktiivi on osoitettu kaikille jäsenvaltioille. Tehty Brysselissä 3 päivänä maaliskuuta 1982. Neuvoston puolesta Puheenjohtaja L. TINDEMANS (1) lausunto annettu 19 päivänä helmikuuta 1982 (2) lausunto annettu 25 päivänä helmikuuta 1982 (3) EYVL N:o L 66, 16.3.1979, s. 21 (4) EYVL N:o L 100, 17.4.1980, s. 1 (5) EYVL N:o L 48, 20.2.1982, s. 26